 Ọnụ Ọgụgụ 35  Jehova wee gaa nihu ịgwa Mozis okwu na mbara ọzara Moab nke dị nakụkụ Jọdan, nebe dị nso na Jeriko, sị:Nye ụmụ Izrel iwu ka ha si nihe nketa ha nwetara nye ndị Livaị obodo ha ga-ebi, ha ga-enyekwa ndị Livaị ala ịta ahịhịa nke gbara obodo ndị ahụ gburugburu.Obodo ndị ahụ ga-abụ ebe ha ga-ebi, ma ala ịta ahịhịa ha ga-abụ maka anụ ụlọ ha na akụ ha nakwa maka anụ ọhịa ha niile.Ala ịta ahịhịa nke obodo ndị ahụ, bụ nke unu ga-enye ndị Livaị, ga-adị otu puku kubit malite ná mgbidi obodo gbaa gburugburu.Tụpụtanụ ala dị puku kubit abụọ nakụkụ ebe ọwụwa anyanwụ ná mpụga obodo, puku kubit abụọ nebe ndịda, puku kubit abụọ nakụkụ ebe ọdịda anyanwụ, nakwa puku kubit abụọ nebe ugwu, obodo ga-adịkwa netiti. Ọ ga-abụ ala ịta ahịhịa nke obodo ha dị iche iche.Obodo ndị a ka unu ga-enye ndị Livaị: obodo mgbaba isii, bụ ndị unu ga-enye ha ka onye gburu mmadụ gbaba na ha, unu ga-enyekwa ha obodo iri anọ na abụọ ndị ọzọ ma e wezụga ndị ahụ.Obodo niile unu ga-enye ndị Livaị ga-adị iri anọ na asatọ, tinyere ala ịta ahịhịa ha.Unu ga-esi nala ụmụ Izrel nye ha obodo ndị ahụ. Unu ga-anara ndị dị ọtụtụ ọtụtụ obodo, narakwa ndị dị ole na ole obodo ole na ole. Ebo nke ọ bụla ga-enye ndị Livaị ụfọdụ nime obodo ya dabere notú ala ọ ga-eketa hà.Jehova wee gaa nihu ịgwa Mozis, sị:Gwa ụmụ Izrel okwu, sị ha, Unu ga-agafe Jọdan ịbanye nala Ke.Họrọnụ obodo ndị dị unu mma. Ha ga-abụrụ unu obodo mgbaba, onye gburu mmadụ, bụ onye gburu mkpụrụ obi namaghị ama, ga-agbaba na ha.Obodo ndị ahụ ga-abụrụ unu ebe mgbaba iji gbanahụ onye ọbọ ọbara, ka onye gburu mmadụ ghara ịnwụ ruo mgbe o guzoro nihu nzukọ unu ka e kpee ya ikpe.Obodo ndị ahụ unu ga-enye ha, bụ obodo mgbaba isii ahụ, ga-adịrị unu.Unu ga-enye ha obodo atọ nakụkụ a nke Jọdan, unu ga-enyekwa ha obodo atọ nala Ke. Obodo mgbaba ka ha ga-abụ.Obodo isii ndị a ga-abụrụ ụmụ Izrel na onye mbịarambịa na onye ọbịa nọ netiti ha ebe mgbaba, ka onye ọ bụla nke gburu mkpụrụ obi namaghị ama gbaba na ha.Ọ bụrụ na ọ bụ mkpirikpi ígwè ka o ji kụgbuo ya, o gburu ọchụ. A ghaghị igbu onye ahụ gburu ọchụ.Ma ọ bụrụ na ọ bụ obere nkume nke nwere ike igbu ya ka o ji tụgbuo ya, o gburu ọchụ. A ghaghị igbu onye ahụ gburu ọchụ.Ọ bụrụ na ọ bụ mkpirikpi osisi nke nwere ike igbu ya ka o ji kụgbuo ya, o gburu ọchụ. A ghaghị igbu onye ahụ gburu ọchụ.Ọ bụ onye ọbọ ọbara ga-egbu onye ahụ gburu ọchụ. Ya onwe ya ga-egbu ya mgbe ọ bụla o nwetara ya.Ọ bụrụ na ọ kwara ya aka nihi ịkpọasị ma ọ bụ chechie ya nụzọ wee tụgbuo ya,ma ọ bụ, ọ bụrụ na o ji aka kụgbuo ya nihi na o buuru ya iro nobi, a ghaghị igbu onye ahụ kụgburu ya. O gburu ọchụ. Onye ọbọ ọbara ga-egbu onye ahụ gburu ọchụ mgbe ọ bụla o nwetara ya.Ma ọ bụrụ na ọ kwara ya aka namaghị ama, nebughịrị ya iro nobi, ma ọ bụ tụọ ya ihe nechechighị ya echechi nụzọ,ma ọ bụ tụọ ya nkume nke pụrụ igbu ya, mgbe ọ na-ahụghị ya, ma ọ bụ mee ka ọ dagbuo ya, mgbe ya na ya na-anọghị niro, ọ chọghịkwa imerụ ya ahụ,nzukọ unu ga-ekpe ikpe netiti onye ahụ gburu mmadụ na onye ọbọ ọbara dị ka mkpebi ndị a si dị.Nzukọ unu ga-anapụta onye ahụ gburu mmadụ naka onye ọbọ ọbara ahụ, nzukọ unu ga-akpọghachi ya nobodo mgbaba ahụ ọ gbagara, ọ ga-ebikwa ebe ahụ ruo mgbe nnukwu onye nchụàjà e tere mmanụ dị nsọ nwụrụ.Ma ọ bụrụ na onye ahụ gburu mmadụ anwaa anwaa gafee ókèala nke obodo mgbaba ahụ ọ gbagara,onye ọbọ ọbara ewee hụ ya ná mpụga ókèala nke obodo ahụ ọ gbagara, onye ọbọ ọbara ahụ ewee gbuo onye ahụ gburu mmadụ, ikpe ọbara amaghị ya.Nihi na o kwesịrị ibi nobodo ahụ ọ gbagara ruo mgbe nnukwu onye nchụàjà nwụrụ, mgbe nnukwu onye nchụàjà nwụsịrị, onye ahụ gburu mmadụ nwere ike ịlaghachi nala ya.Ihe ndị a ga-abụrụ unu ụkpụrụ e ji ekpe ikpe nọgbọ unu niile nebe obibi unu niile.Onye ọ bụla nke gburu mkpụrụ obi, a ga-egbu ya dị ka onye gburu ọchụ nọnụ ndị akaebe, otu onye akaebe agaghị enwe ike ịgbagide mkpụrụ obi akaebe ka e wee gbuo ya.Unu anarala ihe mgbapụta ọ bụla maka mkpụrụ obi gburu ọchụ bụ onye kwesịrị ọnwụ, nihi na a ghaghị igbu ya.Unu anarala ihe mgbapụta maka onye gbagara nobodo mgbaba, ka o wee laghachi biri nala ya tupu nnukwu onye nchụàjà anwụọ.Unu emerụla ala unu bi; nihi na ọ bụ ọbara na-emerụ ala, ọ dịghịkwa ihe e ji ekpuchiri ala mmehie maka ọbara a wụfuru na ya, ma e wezụga ọbara nke onye wụfuru ọbara.Unu emerụla ala unu bi, nke ọ bụ netiti ya ka m bi; nihi na mụ onwe m, Jehova, bi netiti ụmụ Izrel. 